**李彥宏俾人淋水事件**係發生喺北京嘅一單公開個人示威事件。事發喺2019年7月3號上晝，一微博網友專登自費到2019年百度AI開發者大會，喺百度創始人、董事長兼首席執行官李彥宏上台演講嗰陣，跟著行上去將一樽礦泉水兜頭淋落李彥宏度，由於當事人一路有喺微博報告行程，事件得到社會唔少關注。

經過
--

### 準備過程

2019年7月1號，新浪微博名為「直男上樹」嘅用家發佈內容為「聽日去北京。」嘅微博，仲加埋7月2號運城北去北京西嘅D2004次列車嘅訂單嘅相同埋2019年百度AI開發者大會嘅參會門票張相，車票同門票嘅訂購人係「程冠旗」。7月2日，條友又發微博話「老婆送我到公交站，佢唔知道我要做乜。」就喺8:10從運城北站出發咗，15:01抵達北京西站。之後條友去咗國家會議中心，並發微博「就喺呢度」。7月3日上晝，條友到咗會議地點，耐唔耐就發條微博，話「排喺前便，霸個好位。」「跟住工作人員提前混咗入嚟。」「嚟咗一堆學生扯貓尾，彩排緊。」「大部隊入嚟喇」「嚟咗唔少人添。」「佢上嚟喇」「小度小度，如果我淋你老世李彥宏一頭水，會有乜後果？」「我準備上去喇」。

### 淋水

2019年百度AI開發者大會喺7月3號到4號喺國家會議中心召開。李彥宏喺7月3號9點30分到10點進行開場主題演講。李彥宏講緊自主泊車解決方案進展時，一個男人右手攞住樽怡寶礦泉水快步行去李彥宏嗰度，將支水樽倒立喺李彥宏頭頂上，啲水就淋到李彥宏頭上。同時佢左手撳住李彥宏嘅左手，唔畀佢反抗。李彥宏本能噉低頭，俾淋咗水後用左手擦洗面部，同時對住條已落咗台下條友講："What's your problem?"（「你有問題啊？」）之後現場陷入沉默，幾個工作人員快步行到淋水者度。李彥宏清咗下喉嚨，之後台下有觀眾嗌「李彥宏加油」，全體觀眾拍手掌。有啲觀眾起身睇現場係乜情況。掌聲過後，李彥宏話：「大家睇到喺AI前進嘅道路上都係會有各種各樣諗唔到嘅事情會發生。」觀眾又拍手掌，李彥宏繼續講：「但係我哋前行嘅決心唔會改變，我哋堅信AI會改變每一個人嘅生活。」觀眾再次拍手掌。跟住，淋水者俾安保控制。朝阳警方接到報警後，對嫌疑人因尋釁滋事（即係嫽交嗌、搞搞震嘅意思）處以行政拘留5日嘅處罰。

各方反應
----

### 百度

北京時間7月3號11時15分，百度發微博，話「今日AI開發者大會上，有人為AI『沖淡水』。我哋想講，AI前進嘅道路上會有各種各樣想像唔到嘅事情發生，但我哋前行嘅決心唔會改變。」當日22時34分，百度發咗篇長微博聲明，話「激到好嬲，並強烈譴責搞事者嘅行為」。百度亦都否認呢單嘢係自導自演嘅可能性。

事發之後，喺百度圖片搵「李彥宏俾淋水」之類嘅關鍵都顯示冇結果。

### 輿論

事發之後，李彥宏俾淋水後講出嘅「What's your problem?」俾網友攞嚟講笑，譬如估如果雷軍俾淋水，佢可能就會講「Are you OK?」網友仲化用成語造咗「宏顏獲水」、「水掉哥頭」、「礦濕奇才」啲詞。淘寶有賣家仲販售印有「宏顏獲水」嘅T恤同手機殼。另外，「淋水門」事件喺搜索引擎填報志願事件（即係喺百度搵中國內地高考志願填報嘅相關資訊，佢最上便嘅結果係佢自家嘅收費填志願嘅廣告）發生幾日之後又一次引發咗網民對百度的非議。

註
-

1. ↑  小度係由百度開發嘅一款人工智能語音助手。
2. ↑  據《麥克米倫詞典》（Macmillan Dictionary）嘅解釋：「（what's your problem）用於以威脅性語氣詢問對方點解以你唔贊成或唔中意嘅方式做嘢。」

睇埋
--

* 對百度嘅爭議（中文：对百度的争议）
* 魏則西事件（中文：魏则西事件）
* Are you OK（中文：Are you OK）
* 温家寶俾人掟鞋事件（中文：温家宝被扔鞋事件）

參考
--

1. ↑  〈疑李彦宏泼水者社交账号曝光 曾预告准备上台(视频)〉. 新浪科技. 2019-07-03. 原先內容歸檔喺2019-07-03. 喺2019-07-03搵到.
2. ↑  王倩; 李晓光 (2019-07-03). 〈李彦宏遭泼水湿身演讲35分钟！百度，"What's your problem？"〉 (簡體中文). 商学院杂志. 原先內容歸檔喺2019-07-04. 喺2019-07-04搵到.
3. ↑  〈百度AI开发者大会主论坛议程〉. 百度. 原先內容歸檔喺2018-10-11. 喺2019-07-03搵到.
4. ↑  "what's your problem? (phrase) definition and synonyms". *Macmillan Dictionary* (英文). Springer Nature. 原先內容歸檔喺2018-05-14. 喺2019-07-05搵到.
5. ↑  Baraniuk, Chris (2019-07-03). "Baidu chief doused with water at AI event". *BBC News* (英文). 原先內容歸檔喺2019-07-04. 喺2019-07-04搵到.
6. ↑  〈李彦宏遭泼水：What's your problem？〉. 《腾讯网》 (簡體中文). 2019-07-03. 原先內容歸檔喺2019-07-04. 喺2019-07-04搵到.
7. ↑  雪梅 (2019-07-03). 〈直击百度AI开发者大会李彦宏被泼水 淡定化解(视频)〉 (簡體中文). 新浪科技. 原先內容歸檔喺2019-07-04. 喺2019-07-04搵到. `{{cite news}}`: Cite has empty unknown parameter: `|1=` (help)
8. ↑  宁佳彦, 編 (2019-07-03). 〈百度李彦宏演讲现场被泼：AI前进路上会有各种想不到〉 (簡體中文). 第一财经. 原先內容歸檔喺2019-07-04. 喺2019-07-04搵到.
9. ↑  苏泓珵\_NBJ9980, 編 (2019-07-04). 〈男子在百度AI大会向李彦宏浇水 涉寻衅滋事被拘5日〉. 《网易》 (簡體中文). 平安朝阳. 原先內容歸檔喺2019-07-04. 喺2019-07-04搵到.
10. ↑  〈泼水李彦宏的男子被行政拘留五日〉. 《联合早报》 (簡體中文). 2019-07-04. 原先內容歸檔喺2019-07-04. 喺2019-07-04搵到.
11. ↑  〈百度官方回应李彦宏遭泼水：前行的决心不会改变〉. 新浪科技. 2019-07-03. 原先內容歸檔喺2019-07-03. 喺2019-07-03搵到.
12. ↑  〈百度上输入"李彦宏被泼水"，搜不到现场照片〉. 2019-07-03. 喺2019-07-04搵到.
13. ↑  刘兴亮 (2019-07-03). 〈当大佬们被浇水……〉. 搜狐. 原先內容歸檔喺2019-07-03. 喺2019-07-03搵到.
14. ↑  手机中国 (2019-07-03). 〈百度回应泼冷水 "凶手"预谋已久/行动代号"水掉哥头"〉. 搜狐. 原先內容歸檔喺2019-07-03. 喺2019-07-03搵到.
15. ↑  朝晖 (2019-07-03). 〈宏颜获水火了！泼水者身份曝光 疑似李彦宏山西老乡〉. 快科技. 原先內容歸檔喺2019-07-03. 喺2019-07-03搵到.
16. ↑  李彦宏被泼水上热搜：宏颜获水T恤火速上架淘宝
17. ↑  〈李彦宏被泼水，网上为何一片戏谑？〉. 南方网. 2019-07-04. 喺2019-07-04搵到.

出面網頁
----

* 李彥宏俾淋水一幕
* 直男上树嘅新浪微博（需要註冊）
* 百度嘅新浪微博（需要註冊）